
Tee ehitusloa andmine (Hariduse tn J5 ja Hariduse tn T5)  

1. ASJAOLUD JA MENETLUSE KÄIK

07.05.2018 läbivaatamiseks laekus Hariduse tn J5 kinnistul (katastriüksuse tunnus 51101:004:0139) kvartalisisese tee rekonstrueerimiseks ja Hariduse tn T5 kinnistule parkla rajamiseks (katastriüksuse tunnus 51101:004:0141) tee ehitusloa taotlus koos tee ehitusprojektiga (linnavalitsuse dokumendiregistris nr 4514/1-16), mis oli kooskõlastatud 28.10.2016 Arhitektuuri- ja Linnaplaneerimise Ameti poolt. 

Tee ehitusloa menetluse raames olid linnavalitsuse dokumendiregistri kaudu  kaasatud Narva Linnavalitsuse  Linnamajandusameti spetsialistid, mis on  kooskõlastanud või andnud arvamuse tee ehitusprojektile (dok. reg nr. 4514/1-16).

Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega, tee ehitusloa andmiseks takistusi ei ole.
2. ÕIGUSLIKUD ALUSED

2.1. Ehitusseadustiku § 101 lõike 1 kohaselt tee ehitamiseks esitatakse ehitusteatis kohaliku omavalitsuse üksusele või annab kohaliku omavalitsuse üksus ehitusloa.

2.2. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.3. Narva Linnavalitsuse Arhitektuuri- ja Linnaplaneerimise Ameti põhimääruse §9  lõike 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3. OTSUS

Anda tee ehitusluba Hariduse tn J5 kinnistul (katastriüksuse tunnus 51101:004:0139) kvartalisisese tee rekonstrueerimiseks ja Hariduse tn T5 kinnistule (katastriüksuse tunnus 51101:004:0141) parkla rajamiseks. 

4. RAKENDUSSÄTTED

4.1. Korraldus jõustub seadusega ettenähtud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

